Zaļo un Zemnieku savienība

Zaļo un Zemnieku savienība (saīsināti: ZZS) ir 2002. gadā izveidota politiskā apvienība. Sākotnēji to veidoja Latvijas Zemnieku savienība un Latvijas Zaļā partija (LZP), ar kurām sadarbojās arī trīs reģionālās partijas: Daugavpils novada partija, Liepājas partija un "Latvijai un Ventspilij". 2022. gadā LZP un Liepājas partija izstājās no apvienības, taču tās aizstāja LSDSP.

ZZS bija pārstāvēta Latvijas Republikas valdībās (2002—2011, 2014—2019), pie kam 2004. gadā Ministru kabinetu vadīja Latvijas Zaļās partijas pārstāvis Indulis Emsis, bet no 2016. līdz 2019. gadam — Liepājas partijas pārstāvis Māris Kučinskis. Pēc 2019. gada darbojās opozīcijā. 14. Saeimas vēlēšanās ZZS sastāvā bija Latvijas Zemnieku savienība, "Latvijai un Ventspilij" un LSDSP. Apvienība sasniedza labāku rezultātu nekā iepriekšējās vēlēšanās, un 14. Saeimā ZZS ir pārstāvēta ar 16 deputātiem (otrā lielākā Saeimas frakcija). Kopš 2023. gada septembra apvienība darbojas Evikas Siliņas valdībā.

 Vēsture 
Apvienību dibināja Latvijas Zemnieku savienība un Latvijas Zaļā partija 2002. gadā pirms 8. Saeimas vēlēšanām.

 2002.—2004. gadā: pie varas Einara Repšes valdībā
 2004. gadā: vadīja valdību Induļa Emša valdība)
 2004.—2016. gadā: pie varas Aigara Kalvīša, Ivara Godmaņa, Valda Dombrovska un Laimdotas Straujumas valdībās
 2016.—2019. gadā: vadīja valdību (Māra Kučinska valdība)
 no 2019. gada līdz 2023. gadam apvienība darbojās opozīcijā
 no 2023. gada 15. septembra pie varas Evikas Siliņas valdībā
"Sabiedrības par atklātību — Delna" un vairāku mediju veiktā Saeimu balsojumu analīze atklāj norādes par saskaņotu ZZS rīcību ar "Saskaņu". Žurnāla IR 2017. gada vasarā publiskotās oligarhu sarunas atklāj rīcības saskaņošanu starp ZZS pārstāvošo Aivaru Lembergu, Aināru Šleseru un "Saskaņa" līderi Jāni Urbanoviču.

2022. gadā apvienība sāka šķelties — Zaļā partija paziņoja, ka tā vairs nesaredzot iespējas apvienībā sadarboties ar Aivara Lemberga partiju "Latvijai un Ventspilij". Latvijas Zemnieku savienības priekšsēdētājs un ZZS līdzpriekšsēdētājs Armands Krauze gan paziņoja, ka LZP aiziešanai no apvienības ir "cits iemesls". 2022. gada 11. jūnijā LZP kongresā biedru vairākums nobalsoja par izstāšanos no apvienības, tā vietā veidojot kopīgu sarakstu ar Latvijas Reģionu apvienību, uzņēmēja Ulda Pīlēna biedrību "Apvienotais Latvijas saraksts" un Liepājas partiju, kas arī paziņoja par sadarbības ar ZZS pārtraukšanu.

1. jūnijā tika paziņots, ka LZP vietu apvienībā ieņems Latvijas Sociāldemokrātiskā Strādnieku partija.

14. Saeimas vēlēšanās ZZS, ko veidoja Latvijas Zemnieku savienība, "Latvijai un Ventspilij" un LSDSP, ar Aivaru Lembergu kā apvienības Ministru prezidenta kandidātu guva labākus panākumus nekā iepriekšējās, iegūstot 16 vietas 14. Saeimā, kas ir otrā lielākā frakcija parlamentā.

 Vēlēšanas 

 Saeimas vēlēšanas 

 Gads Vēlēšanas Rezultāti (%) Deputāti Piezīmes 2002. 8. Saeimas vēlēšanas 9,4  2006. 9. Saeimas vēlēšanas 16,71  Sarakstā arī "Latvijai un Ventspilij" 2010. 10. Saeimas vēlēšanas 19,68  Sarakstā arī Liepājas partija un "Latvijai un Ventspilij" 2011. 11. Saeimas vēlēšanas 12,22  Sarakstā arī Liepājas partija un "Latvijai un Ventspilij" 2014. 12. Saeimas vēlēšanas 19,53  Sarakstā arī Liepājas partija un "Latvijai un Ventspilij" 2018. 13. Saeimas vēlēšanas 9,91  Sarakstā arī Liepājas partija un "Latvijai un Ventspilij" 2022. 14. Saeimas vēlēšanas 12,44  Kopā ar LSDSP, sarakstā arī "Latvijai un Ventspilij"

 Eiroparlamenta vēlēšanas 
 Gads Vēlēšanas Rezultāti (%) Deputāti Piezīmes 2004. 6. Eiropas Parlamenta vēlēšanas 4,25  2009. 7. Eiropas Parlamenta vēlēšanas 3,72  2014. 8. Eiropas Parlamenta vēlēšanas 8,26  2019. 9. Eiropas Parlamenta vēlēšanas 5,34  2024. 10. Eiropas Parlamenta vēlēšanas 2,28 

 Pašvaldību vēlēšanas 

 Rīgas domes vēlēšanas 
 Gads Vēlēšanas Rezultāti (%) Deputāti Piezīmes 2005. 2005. gada Rīgas domes vēlēšanas 2,80  2009. 2009. gada Rīgas domes vēlēšanas 1,98  2017. 2017. gada Rīgas domes vēlēšanas 3,30  2020. 2020. gada Rīgas domes vēlēšanas 4,07 

 2021. gada Latvijas pašvaldību vēlēšanas 

Partiju apvienība pašvaldību vēlēšanās piedalījās Ludzas, Līvānu, Kuldīgas, Smiltenes, Rēzeknes, Preiļu, Mārupes, Gulbenes, Aizkraukles, Alūksnes, Dienvidkurzemes, Limbažu, Olaines un Bauskas novadā, kā arī Jelgavā, Jūrmalā un Daugavpilī. Citos novados apvienību veidojošās partijas piedalījās atsevišķi.
Novads/PilsētaVēlēšanu rezultātsDeputātu vietasPiezīmesBalsisProcenti Jūrmala732750,56 Ludzas novads332148,36% Dienvidkurzemes novads424143,84% Jelgava374732,25% Alūksnes novads103423,33% Limbažu novads189622,64% Mārupes novads168421,05% Gulbenes novads90719,02% Līvānu novads51916,83% Kuldīgas novads98113,34% Smiltenes novads62511,47%Kopā ar Latvijas Reģionu apvienību Rēzeknes novads73011,30% Preiļu novads5979,05% Bauskas novads5976,72% Aizkraukles novads4385,68% Olaines novads1223,28% Daugavpils5122,88%

 Ziedotāji 
Laikaposmā no 2002. līdz 2022. gadam, 10 lielākie apvienības atbalstītāji pēc to ziedojumu apmēra bija: Aivars Lembergs, Iveta Grigule, Maija Krieviņa, Andris Bērziņš, Augusts Brigmanis, Valdis Kalnozols, Pēteris Sējāns, Viktors Eihmanis, Valdis Sprūds, Māris Sprūds.

 Literatūra 
Mednis I. Partiju laiki Latvijā (1988—2002). — R.: Drukātava, 2007.  — 348.—349. lpp.

 Atsauces 

Kategorija:Latvijas politiskās apvienības